ชื่นชอบ
โดย...แบงก์กลิ้ง
16 ก.ค. 2558

โดย...แบงก์กลิ้ง
อีก 2 เดือน  ประสาร ไตรรัตน์วรกุล ผู้ว่าการแบงก์ชาติคนปัจจุบันก็จะเกษียณอายุ และ วิรไท สันติประภพ ว่าที่ผู้ว่าการคนใหม่ ก็อยู่ระหว่างการเตรียมพร้อมรับงานหนัก ช่วงนี้ก็เลยลาพักผ่อนไปต่างประเทศเพื่อความสุขสงบ
อาจารย์ประสาร ยังมีคิวงานยาวเหยียดว่าจะต้องไปประชุม รับเชิญไปปาฐกถาที่ไหนบ้าง แถมเตรียมตัวรอรับการเลี้ยงส่งทั้งจากลูกน้อง และเพื่อนๆ อีกหลายๆ งาน
แว่วว่าผู้ว่าฯ ประสาร ชอบการ์ตูนในหน้าวิเคราะห์ของหนังสือพิมพ์โพสต์ทูเดย์ยิ่งนัก หลายรูปวาดได้โดนใจ และเป็นการเรียงประวัติศาสตร์การทำงานของอาจารย์ได้ตลอด 4 ปี ในตำแหน่งผู้ว่าแบงก์ชาติ โดยเฉพาะช่วงที่ต้องเผชิญแรงกดดันทางการเมืองอย่างหนัก
เมื่อชื่นชอบขนาดนี้ ทางทีมงานก็จัดให้ อาจไม่เซอร์ไพรส์เรื่องการ์ตูน แต่เรื่องที่จะเลือกไปทำให้เป็นที่ระลึกแก่อาจารย์นั้น รับรองว่าแซ่บเรียกพี่